stanford-oval/wikipedia huggingface dataset:
Isa Ali

| Henkilötiedot |
| --- | --- | --- |
Syntymäaika: 1. joulukuuta 1984 (ikä 39)
Syntymäpaikka:  Zaria, Kaduna, Nigeria
Pelipaikka: Hyökkääjä
Pituus: 181 senttimetriä
Seura
Seura:  Gateway
Pelinumero: 10
Seurat
| Vuodet | Seura | O (M) |
| -2007 2007 2007- |  Kanopilars   RoPS  Gateway | 16 (9) 4 (0) ? (?) |
 Seurajoukkueuran tilastot kattavat vain kansalliset sarjat, päivitetty 28. syyskuuta 2008.
Isa Ali (s. 1. joulukuuta 1984 Zaria, Kaduna, Nigeria) on nigerialainen jalkapalloilija, joka edustaa nigerialaista Gateway FC -jalkapallojoukkuetta. Hän on pelannut myös Suomessa viimeksi kaudella 2007, jolloin hän edusti Ykkösessä pelannutta Rovaniemen Palloseuraa. Pelipaikaltaan Ali on hyökkääjä.
Ali tuli Rovaniemelle syyskuun 2007 alussa FC Kanopillars -nimisestä nigerialaisesta joukkueesta. Hänen siirtymisensä Rovaniemen Palloseuraan venyi muutamalla viikolla alkuperäisestä suunnitelmasta työlupasotkujen takia. Alin sopimus olisi kattanut kauden 2008 loppuun, mutta se purettiin kauden 2007 jälkeen.
Iit-Mari Ropponen

Iida Maria Ropponen, kirjailijanimi Iit-Mari Ropponen (14. syyskuuta 1905 Miehikkälä – 5. tammikuuta 2001) oli suomalainen lastenkirjailija.
Ropponen kävi kansanopiston, kauppakoulun ja kansakoulunopettajaseminaarin. Hän toimi kansakoulunopettajana.
Ropposen vanhemmat olivat Olli Ropponen ja Karoliina Sofia Ropponen.
Teoksia

Lasten oma runokirja. Hämeenlinna 1947, uusi painos I.-M. Ropponen, Kouvola 1978
Timanttisydän ; kuvitus Heljä Lassila. Valistus 1979
Hwasong-14

Hwasong-14 (HS-14, KN-20) on Pohjois-Korean armeijan strateginen mannertenvälinen ohjus.
Ohjuksen kantomatka on arviolta 6 700–10 400 km. Pohjois-Korean armeija kokeili tätä ohjusta ensi kertaa menestyksellä 4. heinäkuuta 2017. Ohjus kyetään laukaisemaan liikuteltavalta alustalta. Se käyttää nestemäistä polttoainetta[lähde? ].
Kantomatka

Pohjois-Korea väittää ohjuksensa kantavan koko Yhdysvaltain alueelle. Se kantaa varmasti ainakin Alaskaan, todennäköisesti Chicagoon asti. Ottaen huomioon maan pyörimisen ohjus saattaa kantaa jopa New Yorkiin asti.Kafiforniaan pystytään Hwasong 14:llä ampumaan vain kevyt, noin 500 kg painava taistelukärki.
Laukaisukokeet

Laukaisukokeissa ohjus laukaistaan jyrkässä kulmassa korkealle. Tositilanteessa ohjus laukaistaan noin 45 asteen kulmassa.
4. kesäkuuta 2017 kantomatka 933 km, lakikorkeus 2802 km, lentoaika 39 min. Tällöin kantomatka 6700km, Maan pyörimisen huomioon ottaen 10400 km.
28. kesäkuuta 2017 kantomatka 988 km, lakikorkeus 3724 km, lentoaika 39 min. Tällöin kantomatka 10400 km, ilman Maan pyörimisen vaikutusta.
Tietoja

Nimitys Hwasong-14 (HS-14)
Nato-koodinimi KN-20
Tyyppi ICBM tai LRICBM
Kantomatka Ainakin 6700-8000 km, jopa 10400 km Maan pyörimissuuntaan enemmän.
Taistelukärki painaa 500-1200 kg (luultavasti n. 600-650 kg)
Pystyy kuljettamaan: San Franciscoon 500 kg, Anchorageen yli 850 kg.
Moottori RD-250
Edeltäjä ohjus on kehitetty Hwasong-12:n pohjalta.
Kehittely 2011-2017
Pituus noin 19.5 m
Paksuus noin 1,7 m
Taistelukärki: luultavimmin ydinase
Kim Jong-unin määräys Hwasong 14 -ohjuksen laukaisusta.
Hwasong-14-ohjuksen kahden ensimmäisen koelaukaisun lentoradat.
Inberg

Inberg on tai on ollut seuraavien henkilöiden sukunimi:
Antti Inberg (s. 1972), suomalainen freestylehiihtäjä
Fredrik Johan Inberg (1823–1877), suomalainen maanviljelijä valtiopäivämies
Isak Inberg (1835–1893), suomalainen maanmittari, kartantekijä ja runoilija
Kaarlo Juhana Inberg (1877–1941), suomalainen juristi ja valtiopäivämies, Fredrik Johan Inbergin poika
Rainer Inberg (1903–1986), suomalainen lääkäri ja professori
Entisenä nimenä nimi on ollut seuraavilla henkilöillä:
Asta Backman (o.s. Inberg, 1917–2010), suomalainen näyttelijä
Barbro Boldt (o.s. Inberg, 1913–1992), suomalainen kirjastoneuvos
Kalle Kainuvaara (e. Inberg 1891–1943), suomalainen uimahyppääjä, nykyaikainen viisiottelija ja olympiaedustaja
Terttu Kainuvaara (e. Inberg 1894–1955), suomalainen pikajuoksija ja uimahyppääjä
I Really Like You

| ”I Really Like You” Carly Rae Jepsen |
| --- | --- | --- |

Singlen tiedot
 Albumilta: Emotion
 Julkaistu: 2. maaliskuuta 2015
 Formaatti: Digitaalinen lataus
 Tekijä(t): Jacob Kasher, Peter Svensson
 Tuottaja(t): Peter Svensson
 Tyylilaji: pop
 Kesto: 03.24
 Levy-yhtiö: Schoolboy, Interscope
Carly Rae Jepsenin muut singlet
| ”Take a Picture” 2013 | ”I Really Like You” 2015 | ”Run Away with Me” 2015 |
I Really Like You on kanadalaisartisti Carly Rae Jepsenin kappale hänen kolmannelta studioalbumiltaan Emotion. Sen julkaisivat Schoolboy ja Interscope Records albumin ensimmäisenä singlenä 2. maaliskuuta 2015. Kappale sai pääosin positiivisen vastaanoton musiikkikriitikoilta; monet kriitikot kutsuivat sitä kesähitiksi, kun taas toiset yllättyivät kappaleen muistumaa kuvailevasta soundista sekä 1980-luvun vaikutteista. Runsaasta positiivisten arvotelujen määrästä huolimatta kappale ei menestynyt kaupallisesti kovin hyvin sen ensimmäisillä viikoilla, ainoiden sijoituksien ollessa tähän mennessä Belgian Vallonian singlelistan 73. sija sekä Kanadan singlelistan 14. sija.
Kappaleen ovat sanoittaneet Jacob Kasher ja Peter Svensson, joista jälkimmäinen myös tuotti sen. Sanoituksiltaan se kertoo artistin itsensä mukaan siitä hetkestä parisuhteessa, kun on liian aikaista sanoa rakastuneensa ihastukseensa, mutta on kuitenkin päässyt "minä pidän sinusta" vaiheesta jo "minä todella todella pidän sinusta" vaiheeseen.
Artisti esitti kappaleen ensimmäisen kerran livenä ABC:n televisio-ohjelmassa Good Morning America sen julkaisupäivänä. Tämän lisäksi hän on esittänyt kappaleen livenä esimerkiksi televisio-ohjelmassa Jimmy Kimmel Live!. Kappaleelle on kuvattu myös musiikkivideo, joka kuvattiin New York Cityssä helmikuussa 2015. Videota tähdittivät artistin lisäksi Justin Bieber ja Tom Hanks ja se julkaistiin 5. maaliskuuta 2015.
Kappaleen julkaisupäivänä ilmeni, että vaikka videopalvelu YouTubeen julkaistu kappaleen audioversio oli kansainvälisesti kuunneltavissa, sen kuuntelumahdollisuus oli estetty laulajan kotimaassa Kanadassa. Tämä oli aiheuttanut suurta kohua erityisesti Twitter-käyttäjien keskuudessa.
Kappaleet

Digitaalinen lataus
I Really Like You – 3.24
Listasijoitukset

| Listat (2015) | Paras sijoitus |
| --- | --- |
Belgia (Ultratip Vallonia): 73
Kanada (Canadian Hot 100): 14
Immo Tuominen

| Immo Tuominen> Henkilötiedot |
| --- | --- |
Koko nimi:  Immo Kosti Tuominen
Syntynyt: 24. maaliskuuta 1934 Rauma
Kuollut: 19. syyskuuta 1985 (51 vuotta)
Kansalaisuus:   Suomi
Ammatti:  taidemaalari
Taiteilija
Ala:  kuvataide
Taidesuuntaus:  abstrakti ekspressionismi
Palkinnot
 I palkinto Rauman eteläisen kansakoulun seinämaalauskilpailussa 1963  Länsi-Suomen taidemitali 1967  Porin Saskiat ry:n tunnustuspalkinto 1979 
Immo Kosti Tuominen (24. maaliskuuta 1934 Rauma – 19. syyskuuta 1985) oli suomalainen taidemaalari. Tuominen tunnetaan ekspressiivisistä maalauksista, joissa on voimakkaita värien ja muotojen kontrasteja sekä lujia siveltimenvetoja.
Varhainen elämä

Tuomisen perhe eli kalastajatilalla Katavistossa, Rauman saaristossa. Hänen isänsä oli kalastaja ja pienviljelijä. Luonto ja saaristomaisema oli osa Tuomisen elämää lapsesta saakka. Hän opiskeli Rauman Lyseossa vuosina 1946–1952, minkä jälkeen hän jatkoi opintojaan Rauman kauppaoppilaitoksessa.
Opinnot

Ensimmäiset taideopinnot Tuominen kävi Helsingissä Taideteollisen Oppilaitoksen iltakoulussa vuonna 1957. Tämän jälkeen Tuominen opiskeli Suomen Taideakatemian koulussa vuosina 1959–1960. Vuonna 1960 Tuominen opiskeli myös Tapani Lemminkäisen grafiikan kurssilla. Hän jatkoi grafiikan opiskelua vuosina 1963 ja 1965 professori Aukusti Tuhkan opetuksessa.
Taiteilijan ura

Tuominen liittyi Rauman Taiteilijaseuran jäseneksi 1959, jolloin hän piti myös ensimmäisen näyttelynsä Raumalla. Vuonna 1961 hänet valittiin seuran hallitukseen. Hän liittyi tällöin myös Rauman Taidegraafikoiden jäseneksi. Taiteen tekemisen lisäksi Tuominen työskenteli uransa alkuaikoina mm. Rauman kaupunginteatterin lavastajana sekä kuvaamataidon opettajana Porin yhteiskoulussa. Vuosina 1966–1967 hän toimi Porin piirustuskoulussa piirustuksen ja maalauksen opettajana.
Tuominen on pitänyt yksityisnäyttelyitä mm. Helsingissä, Raumalla, Turussa ja Porissa. Hänen näyttelyitään on ollut myös Ruotsissa, Tanskassa ja Neuvostoliitossa.  Hänen teoksiaan on mm. Rauman ja Porin kaupunkien taidekokoelmissa ja Kankaanpään kaupunginmuseon kokoelmissa.
Uransa aikana Tuominen sai työskentelyynsä apurahaa mm. Suomen Kulttuurirahaston Satakunnan rahastosta useaan otteeseen. Vuonna 1983 hän sai valtion työskentelyapurahan vuodeksi ja vuonna 1985 Tuomiselle myönnettiin valtion ylimääräinen taiteilijaeläke, mutta hän kuoli pian sen jälkeen.
Taide

Tuomisen varhaiset teokset olivat kuvaannollisia maisemia, asetelmia ja henkilökuvia. Opiskelujensa aikana hän työsti ensimmäistä kertaa abstrakteja maalauksia. 1960-luvulla Tuomisen taide sai paljon vaikutteita informalismista. Maalauksien dominoivina väreinä olivat punainen ja sininen, joiden lisäksi keltainen tuli vähitellen mukaan. Tuominen sai 1960-luvulla vaikutteita myös ulkomaanmatkoiltaan mm. Pariisissa ja Kölnissä. Erityisen vaikuttunut hän oli Kölnin tuomiokirkon seinämaalauksista. Hän käytti näihin aikoihin maalauksissaan myös mm. liimattuja lehtileikkeitä ja matkalippuja, joista osan hän oli kerännyt Keski-Euroopan matkoillaan.
Tuominen on kuvaillut ideoidensa laajenevan ja muotoutuvan lopulliseksi teokseksi erilaisten kankaalla tapahtuvien muodonmuutosten ja kerrostumien kautta. Hänen isokokoiset teoksensa ovat usein koottu erillisistä pienemmistä osista. 1970- ja 1980-luvuilla Tuominen alkoi käyttää abstrakteissa teoksissaan yhä enemmän luonto- ja maisemateemoja, mikä näkyy myös teoksien luontoaiheisissa nimissä. Uransa loppuvaiheilla hän kuvaili itseään abstraktiksi ekspressionistiksi, jonka teoksissa on surrealistisia piirteitä.
Tuominen kuvasi teoksissaan luontoa ja vuoden kiertoa. Tuomisen teoksissa näkyy eniten kylmiä vuodenaikoja, vaikka hän on sanonut, ettei mikään vuodenaika ole erityisen tärkeä hänelle. Hän oli kokenut luonnon läheisesti jo lapsuudessa asuessaan perheensä kanssa Rauman saaristossa Katavistossa. Tuomisen abstraktit maalaukset ovat saaneet inspiraatiota Rauman saariston luonnosta. Tuominen käytti taiteessaan voimakkaita värejä, joiden kirkkaus kommentoi puhtaan luonnon puolesta.
Yksityiselämä

Tuominen oli elämänsä aikana naimisissa kahdesti.
Ennen kuolemaansa Tuomisen pitkäaikainen haave uudesta ateljeesta kotitalon piharakennuksessa toteutui. Tuominen menehtyi vakavaan sairauteen 19. syyskuuta 1985.
Inbar Lavi

| Inbar Lavi |
| --- | --- |
 Inbar Lavi elokuvan Twilight – Aamunkoi, osa 2 ensi-illassa vuonna 2012.
Henkilötiedot
Syntynyt: 27. lokakuuta 1986 (ikä 37) Ramat Gan, Israel
Ammatti:  näyttelijä
Näyttelijä
Aktiivisena:  2004–
Aiheesta muualla
IMDb 
Inbar Lavi (hepr. ‏ענבר לביא‎; s. 27. lokakuuta 1986 Ramat Gan, Israel) on israelilainen näyttelijä, joka tunnetaan rooleistaan televisiosarjoissa Katujen kasvatti, Pako, Imposters ja Lucifer.
Lavin sukujuuret ovat hänen äitinsä puolelta sefardijuutalaiset ja isänsä puolelta aškenasijuutalaiset. Hän opiskeli näyttelemistä Sophie Moskowitz -näyttelijäkoulussa Tel Avivissa. Lavi muutti Yhdysvaltoihin New Yorkiin vuonna 2004, ollessaan 17-vuotias ja alkoi esiintyä off-Broadway -tuotannoissa. Kahdeksan kuukauden jälkeen hän muutti Los Angelesiin käymään Lee Strasbergin teatteri- ja elokuvakoulua. Vuodesta 2009 alkaen hän esiintyi vierailevissa rooleissa amerikkalaisissa tv-sarjoissa, kuten Entourage, Ratkaisija, Aavekuiskaaja ja Criminal Minds.
Inbar Lanir

| Mitalit | Mitalit | Mitalit |  |
| --- | --- | --- | --- |
|  Inbar Lanir. |  Inbar Lanir. |  Inbar Lanir. |  |
Maa:   Israel
Naisten judo
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 2024 | 78 kg |  |
|  Pronssia | Tokio 2020 | sekajoukkue |  |
| MM-kilpailut  | MM-kilpailut  | MM-kilpailut  |  |
|  Kultaa | Doha 2023 | 78 kg |  |
|  Pronssia | Taškent 2022 | sekajoukkue |  |
| EM-kilpailut  | EM-kilpailut  | EM-kilpailut  |  |
|  Pronssia | Montpellier 2023 | 78 kg |  |
|  Pronssia | Zagreb 2024 | 78 kg |  |
Inbar Lanir (hepr. ‏ענבר לניר‎, s. 3. huhtikuuta 2000) on israelilainen judon maailmanmestari ja olympiamitalisti. Hän on otellut alle 78 kilogramman sarjassa vuodesta 2018 lähtien.
Lanir voitti alle 23-vuotiaiden Euroopan-mestaruuden alle 78-kiloisissa 2020 ja sai EM-pronssia 2019. Alle 21-vuotiaiden EM-kilpailuissa hän saavutti pronssia 2020. Budapestin MM-kilpailuissa 2021 hän oli seitsemäs. Vuodelle 2021 siirretyissä Tokion olympialaisissa hän sijoittui alle 78 kg:n painoluokassa jaetulle yhdeksännelle sijalle. Hän kuului lisäksi Israelin pronssijoukkueeseen sekajoukkuekilpailussa, vaikkei tosin päässyt ottelemaan kertaakaan. Hän saavutti sekajoukkuekilpailun MM-pronssia Taškentissa 2022.
Lanir voitti alle 78 kg:n sarjan maailmanmestaruuden Dohassa 2023 kukistettuaan loppuottelussa ranskalaisen Audrey Tcheuméon. Hän sai EM-pronssia Montpellier'ssä 2023 ja Zagrebissa 2024. Hän saavutti hopeaa Pariisin olympialaisissa 2024 hävittyään loppuottelussa italialaiselle Alice Bellandille.
Lanir on saavuttanut IJF World Tourin kilpailuissa kaksi turnausvoittoa sekä sijoittunut neljä kertaa toiseksi ja kuusi kertaa kolmanneksi. Hän on voittanut aikuisten sarjassa neljä Israelin-mestaruutta.
Irina Takala

Irina Reijevna Takala (ven. Ирина Рейевна Такала; s. 28. joulukuuta 1955 Petroskoi) on venäläinen historioitsija.
Takala valmistui Petroskoin valtionyliopistosta vuonna 1978 ja väitteli filosofian tohtoriksi vuonna 1984. Hän aloitti työskentelyn Petroskoin valtionyliopistossa vuonna 1982 ja pääsi sen dosentiksi. Takala johti Petroskoin valtionyliopiston yleisen historian laitosta vuosina 1996–2001 ja Pohjois-Euroopan maiden historian laitosta vuosina 2003–2013. Tutkimuksessaan Takala on keskittynyt muun muassa 1920–1930-lukujen Karjalan historiaan, Venäjän suomalaisiin ja stalinismiin.
Takalasta tuli yksi arvostetuimmista suuren terrorin tutkijoista. Hän on Suomalaisen Tiedeakatemian ulkomainen jäsen ja Suomen Historiallisen Seuran kirjeenvaihtajajäsen. Hän on toiminut Nordic and Baltic Studies Review -lehden päätoimittajana. Takala pääsi 1990-luvun alussa tutustumaan joiltain osin KGB:n arkistoihin, jotka olivat hetkellisesti avattuina. Hän pystyi kuitenkin tutustumaan vain pieneen osaan asiakirjoista. Vuonna 2019 Takala kertoi, että hänen keräämiensä tietojen perusteella vuosina 1937–1938 Karjalassa vangittiin, tuomittiin ja teloitettiin yhteensä 11 300 ihmistä, joista 4 688 oli suomalaisia. Hän epäili vainoissa vangituiksi ja teloitetuiksi joutuneen yhteensä noin 7 000–8 000 suomalaisen. Kun vainojen uhreihin lasketaan mukaan hallinnollisen karkotuksen uhrit, Takala arvioi uhrimäärän olevan 10 000–12 000. Hän arvioi suomalaisiin kohdistetun laajan sorron johtuneen siitä, että he olivat eläneet muualla ja Stalinin näkökulmasta nähneet liikaa. Takalan isoisä Väinö Takala ja isoisoisä Aapo Hämäläinen joutuivat Stalinin vainoissa murhatuiksi.
Takala on tehnyt monia julkaisuja, joihin kuuluvat The Search for a Socialist El Dorado: Finnish Immigration from the United States and Canada to Soviet Karelia in the 1930s (Alexey Golubevin kanssa, 2014) ja Taistelua ja kuolemaa: Neuvosto-Karjalan suomalaiset 1920–30-luvuilla (2021).
Ingólfr Arnarson

Ingolf tager Island i besiddelse ("Ingolf ottaa Islannin asutukseen"), Johan Peter Raadsigin maalaus vuodelta 1850
Ingólfr Arnarson (myös Ingólfur Arnarsson, joidenkin lähteiden mukaan Ingolf Bjǫrnolfsson) oli norjalaissyntyinen mies, jota pidetään Islannin ensimmäisenä vakituisena asukkaana. Keskiaikana laaditun Ari Þorgilssonin kronikan mukaan hän asettui perheineen asumaan Savujen lahdeksi eli Reykjavikiksi nimeämälleen paikalle vuonna 874. Kertomusten mukaan Islantiin oli aikaisemminkin tullut merenkulkijoita ja irlantilaisia munkkeja, mutta nämä eivät asettuneet sinne pysyvästi asumaan – munkit lähtivät, koska eivät halunneet asua samassa paikassa “norjalaisten pakanoiden” kanssa.
Ingólfrin kerrotaan paenneen Norjan Dalsfjordenista velipuolensa Hjǫrleifr Hróðmarssonin kanssa heidän sekaannuttuaan sukujen välisiin verikostoihin. Reykjavikin he olisivat valinneet asuinpaikaksi siten, että heidän mereen heittämänsä tukit ajautuivat siellä maihin, mikä oli heille jumalten antama merkki. Hjǫrleifr kuoli pian Islantiin asetuttuaan, kun hänen oma orjansa tappoi hänet.
Infinity Ward

| Infinity Ward |
| --- | --- |

Yritysmuoto:  tytäryhtiö
Perustaja:  2002
Kotipaikka:   Encino, Kalifornia, Yhdysvallat
Toimiala:  videopeliteollisuus
Tuotteet:  videopelit
Emoyhtiö:  Activision
Kotisivu:  www.infinityward.com
Infobox OKVirheellinen NIMI-arvo: 
Infinityn entinen logo
Infinity Ward on vuonna 2002 perustettu yhdysvaltalainen pelitalo, joka on Activisionin tytäryhtiö. Infinity Ward on kehittänyt useita Call of Duty -pelisarjan osia.
Bobby Kotickin Activision osti Infinity Ward vuonna 2003 viidellä miljoonalla dollarilla. Call of Dutyn luojat Jason West ja Vince Zampella haastoivat Activisionin oikeuteen sopimusrikosta, kun heidät erotettiin 2010. Activision nosti vastakanteen ja syytti heitä epälojaalisuudesta yhtiölle. Kehittäjät olivat tyytymättömiä siihen etteivät saaneet kehittää pelisarjaa mielensä mukaan eivätkä saaneet luvattuja bonuksia. Kotickin mukaan West ja Zampella aikoivat rikkoa sopimuksensa ja yrittivät saada mukaansa 40 yhtiön työntekijää. Activision nosti myös oikeusjutun Electronic Artsia vastaan, joka otti Westin ja Zampellan töihin ja julkaisi kilpailevaa Battlefield-pelisarjaa.
Pelit

| Nimi | Pelimoottori | Julkaisupäivämäärä | Alusta | Yhteenlasketut pisteet |
| --- | --- | --- | --- | --- |
| Call of Duty | id Tech 3 | 30. lokakuuta 2003 | Windows, Mac OS, PlayStation 3, Xbox 360 | 91,48 %  |
| Call of Duty 2 | IW 2.0 | 25. lokakuuta 2005 | Windows, Mac OS, Xbox 360 | 88,61 %  |
| Call of Duty 4: Modern Warfare | IW 3.0 | 6. marraskuuta 2007 | Windows, Mac OS, PlayStation 3, Xbox 360, Wii | 93,34 %  |
| Call of Duty: Modern Warfare 2 | IW 4.0 | 10. marraskuuta 2009 | Windows, PlayStation 3, Xbox 360, Nintendo DS  | 92,01 %  |
| Call of Duty: Modern Warfare 3 | IW 5.0 | 8. marraskuuta 2011 | Windows, PlayStation 3, Xbox 360, Wii, Nintendo DS | 88,36 %  |
| Call of Duty: Ghosts | IW 6.0 | 5. marraskuuta 2013 | Windows, PlayStation 3, PlayStation 4, Xbox 360, Xbox One, Wii U | 70,00 % |
| Call of Duty: Infinite Warfare | IW 7.0 | 4. marraskuuta 2016 | Windows, PlayStation 4, Xbox One |  |
| Call of Duty: Modern Warfare | IW 8.0 | 25. lokakuuta 2019 | Windows, PlayStation 4, Xbox One |  |
| Call of Duty: Warzone | IW 8.0 | 10. maaliskuuta 2020 | Windows, PlayStation 4, Xbox One |  |
| Call of Duty: Modern Warfare II | IW 9.0 | 28. lokakuuta 2022 | Windows, PlayStation 4, PlayStation 5, Xbox One, Xbox Series X/S |  |
| Call of Duty: Warzone 2.0 | IW 9.0 | 16. marraskuuta 2022 | Windows, PlayStation 4, PlayStation 5, Xbox One, Xbox Series X/S |  |
Aiheesta muualla

Profiili MobyGamesissa (englanniksi)
Invincible Shield

| Invincible Shield Judas Priest |
| --- | --- | --- |

Studioalbumin tiedot
 Julkaistu: 8. maaliskuuta 2024
 Tuottaja(t): Andy Sneap
 Tyylilaji: heavy metal
 Kesto: 52.36
 Levy-yhtiö: Epic
Listasijoitukset
  1. (albumilista)    1. (fyysinen albumilista)
Judas Priestin muut julkaisut
| Firepower 2018 | Invincible Shield 2024 |   |
Singlet albumilta Invincible Shield
 ”Panic Attack” Julkaistu: 13. lokakuuta 2023  ”Trial by Fire” Julkaistu: 17. marraskuuta 2023  ”Crown of Horns” Julkaistu: 19. tammikuuta 2024  ”The Serpent and the King” Julkaistu: 22. helmikuuta 2024
Invincible Shield on brittiläisen heavy metal -yhtye Judas Priestin yhdeksästoista studioalbumi, joka julkaistiin 8. maaliskuuta 2024. Kappaleeseen Panic Attack on julkaistu musiikkivideo.
Kappaleet

Panic Attack – 5.25
The Serpent and the King – 4.19
Invincible Shield – 6.21
Devil in Disguise – 4.46
Gates of Hell – 4.38
Crown of Horns – 5.45
As God Is My Witness – 4.36
Trial by Fire – 4.21
Escape from Reality – 4.24
Sons of Thunder – 2.58
Giants in the Sky – 5.03
Kappaleet > Deluxe edition bonuskappaleet

Fight Of Your Life – 4.19
Vicious Circle – 3.01
The Lodger – 3.52
Arvostelut

Soundi:
Kaaoszine:
Imperiumi: 9-/10
Helsingin Sanomat:
Inferno:
Inflexible-luokka

| Inflexible-luokka |
| --- | --- |


Tekniset tiedot
Uppouma:  1 385 83/94 bm
Pituus:  48,62 m (tykkikansi) 39,93 m (köli)
Leveys:  13,56 m
Syväys:  5,49 m
Miehistöä:  500
Aseistus
Meritorjunta:  64 tykkiä
Inflexible-luokka oli Britannian kuninkaallisen laivaston neljän 64-tykkisen kolmannen luokan linjalaivan muodostama alusluokka, jonka alukset suunnitteli Sir Thomas Slade.
Suunnittelu

Sir Thomas Sladen suunnitteleman luokan aseistuksena oli kummallakin tykkikannella kaksikymmentäkuusi tykkiä, joista alemman kannen tykit olivat 24 naulan ja ylemmän 18 naulan tykkejä. Puolikannella oli kymmenen ja etukannella kaksi 9 naulan tykkiä. Vuonna 1794 aluksen etukannelle lisättiin kaksi 24 naulan karronadia ja takakannelle kuusi 18 naulan karronadia.
Alukset

| Nimi | Telakka | Kölinlasku | Vesille | Palvelus | Kohtalo |
| --- | --- | --- | --- | --- | --- |
| HMS Inflexible | John Barnard, Harwich | huhtikuu 1777 | 7. maaliskuuta 1780 | helmikuu 1780 | romutettu 1820 |
| HMS Africa | Adams and Barnard, Deptford | 2. maaliskuuta 1778 | 11. huhtikuuta 1781 | maaliskuu 1781 | romutettu 1814 |
| HMS Dictator | Robert Batson, Limehouse | toukokuu 1780 | 6. tammikuuta 1783 | tammikuu 1783 | romutettu 1817 |
| HMS Sceptre | John Randall, Rotherhithe | toukokuu 1780 | 8. kesäkuuta 1781 | tammikuu 1781 | haaksirikkoutunut 1799 |
Inhalaatio

Astmaan käytettävä inhalaattori.
Inhalaatio tarkoittaa sisäänhengitystä, mutta sillä tarkoitetaan myös lääkevalmisteen antotapaa, jossa lääke annetaan hengitettynä. Inhalaattori on tällaisen valmisteen antamisessa käytetty apuväline. Inhaloitavat lääkkeet vaikuttavat nopeasti ja ovat korvaamattomia esimerkiksi astman ja keuhkoahtaumataudin (COPD) hoidossa.
Inha Babakova

| Mitalit> Naisten yleisurheilu.Maa:   Neuvostoliitto.MM-kilpailut  | Mitalit> Naisten yleisurheilu.Maa:   Neuvostoliitto.MM-kilpailut  | Mitalit> Naisten yleisurheilu.Maa:   Neuvostoliitto.MM-kilpailut  | Naisten yleisurheilu> Maa:   Neuvostoliitto. |
| --- | --- | --- | --- |
|  Pronssia | Tokio 1991 | Korkeushyppy |  |
Maa:   Ukraina
|  Olympialaiset  |  Olympialaiset  |  Olympialaiset  |  |
|  Pronssia | Atlanta 1996 | Korkeushyppy |  |
| MM-kilpailut  | MM-kilpailut  | MM-kilpailut  |  |
|  Kultaa | Sevilla 1999 | Korkeushyppy |  |
|  Hopeaa | Ateena 1997 | Korkeushyppy |  |
|  Hopeaa | Edmonton 2001 | Korkeushyppy |  |
|  Pronssia | Göteborg 1995 | Korkeushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Pariisi 1997 | Korkeushyppy |  |
|  Hopeaa | Lissabon 2001 | Korkeushyppy |  |
|  Pronssia | Toronto 1993 | Korkeushyppy |  |
Inha Alvidasivna Babakova (o.s. Butkus, ukr. Інга Альвідасівна Бабакова (Буткус); s. 27. kesäkuuta 1967 Ašgabat, Turkmenistanin SNT) on ukrainalainen korkeushyppääjä. Hän voitti maailmanmestaruuden Sevillassa 1999, olympiapronssia Atlantassa 1996 sekä useita muita mitaleita ulko- ja sisäratojen MM-kilpailuista. Arvokisamenestyksien lisäksi hän voitti IAAF:n Grand Prix -finaalin korkeuden vuosina 1995 ja 1997 sekä sijoittui vuosina 1999 ja 2001 toiseksi. Babakovan ennätys on 205 cm vuodelta 1995.
I Never Die

| I Never Die (G)I-dle |
| --- | --- | --- |

Studioalbumin tiedot
 Studio : Cube Studio
 Julkaistu: 14. maaliskuuta 2022
 Formaatti: CD, digitaalinen
 Tyylilaji: pop, vaihtoehtorock, R&B, hip hop
 Kesto: 24.36
 Levy-yhtiö: Cube Entertainment, Republic Records
(G)I-dlen muut julkaisut
| I Burn 2021 | I Never Die 2022 | I Love 2022 |
Singlet albumilta I Never Die
 ”Tomboy” Julkaistu: 14. maaliskuuta 2022
I Never Die on eteläkorealaisen tyttöyhtye (G)I-dlen ensimmäinen studioalbumi, joka julkaistiin 14. maaliskuuta 2022. Albumi sisältää kahdeksan kappaletta, mukaan lukien singlen ”Tomboy”. Julkaisu on yhtyeen ensimmäinen Soojinin lähdön jälkeen.